Kyk net die potensiaal van patats(Foto: iStock) Benewens kalkoen is patats ŉ onlosmaaklike deel van die Amerikaners se Dankseggingsdagspyskaart (“Thanksgiving”). Vir Suid-Afrikaners is soet patats egter ŉ regdeur-die-jaar-lekkerny en die ideale bykos by alles van braaivleis tot snoek en skaapboud. Hoewel inheemse Amerikaners reeds patats gekweek het toe Columbus in 1492 daar voet aan wal gesit het, word dié groente volgens oorlewering al van so vroeg soos 750 v.C. in Peru verbou. Patats is nie net laag in vet en hoog in vesel nie, maar gelaai met gesondheidsvoordele wat ŉ mens nie elke dag uitgrawe nie. Een patat voorsien byvoorbeeld in 400% van die vitamien A wat jy elke dag benodig. Dit bevorder ooggesondheid en hou die immuunstelsel, jou liggaam se verdedigingstelsel teen kieme, op sy tone. Dit is voordelig vir ons voortplantingstelsel, en organe soos die hart en niere kan gewis doen met ŉ stewige porsie patats. Die lysie vitamiene en minerale in patats is indrukwekkend en sluit in B-vitamiene, vitamien C, kalsium, yster, magnesium, fosfor, kalium, tiamien en sink. Natuurlike verbindings genaamd karotenoïede gee aan patats hul ryk kleur (van wit en roomkleurig tot oranje, rooi en pers). Karotenoïede is ook antioksidante, wat beteken dat dit die liggaam se selle teen oksidatiewe skade beskerm. (Foto: iStock) Vyf gesondheidsvoordele (Foto: iStock) Bykomende bronne: BBC Good Food, WebMD, Healthline, Medical News Today en Pharmeasy.